Source: http://www.health.gov.sk/Clanok?vv-dusevne-zdravie-2019
Timestamp: 2019-04-19 18:50:32+00:00

Document:
Verejná výzva k predkladaniu žiadostí o poskytnutie dotácie Ministerstva zdravotníctva Slovenskej republiky v oblasti „Podpora duševného zdravia“ pre rok 2019
Verejná výzva k predkladaniu žiadostí o poskytnutie dotácie Ministerstva zdravotníctva Slovenskej republiky v oblasti „Podpora duševného zdravia“ pre rok 2019 (ďalej len „verejná výzva“) sa iniciuje v súlade s ustanovením zákona č. 525/2010 Z. z. o poskytovaní dotácií
v pôsobnosti Ministerstva zdravotníctva Slovenskej republiky v znení neskorších predpisov,
na základe ktorého možno na príslušný rozpočtový rok poskytovať dotácie v oblasti zdravotníctva aj na účely „vzdelávania odbornej a laickej verejnosti v oblasti zvyšovania povedomia o prevencii a o ochrane zdravia“.
Prioritne určené oblasti pre rok 2019:
V rámci realizácie prioritne určených oblastí pre rok 2019 rozpracovaných na podmienky rezortu zdravotníctva jedná sa o podporu zachovania duševného zdravia, psychohygieny, zdravého životného štýlu, rozvoj komunitnej starostlivosti o duševne chorých - programy zamerané na podporu všetkých vekových skupín, s akcentáciou na podporu zachovania duševného zdravia detí a adolescentov a integráciu duševne chorých do komunity.
Verejná výzva sa zverejňuje v súlade s § 2 ods. 1 písm. d), § 4 ods. 9 a § 5 ods.
8 písm. c) zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov.
1. Termín, do ktorého možno predložiť žiadosť o poskytnutie dotácie je do 20. 05. 2019.
2. Právne predpisy, upravujúce poskytovanie dotácií v pôsobnosti MZ SR
Zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov, ktorý je dostupný na www.slov-lex.sk.
Zákon č. 330/2007 Z. z. o registri trestov a o zmene a doplnení niektorých zákonov (ďalej len „zákon o registri trestov), ktorý je dostupný na www.slov-lex.sk.
Zákon č. 315/2016 Z. z. o registri partnerov verejného sektora a o zmene a doplnení niektorých zákonov, ktorý je dostupný na www.slov-lex.sk.
Vyhláška č. 461/2009 Z. z., ktorou sa vykonáva zákon Národnej rady Slovenskej republiky č.162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon), ktorý je dostupný na www.slov-lex.sk.
3. Základný cieľ projektu:
Cieľom je podpora zachovania duševného zdravia, psychohygieny, zdravého životného štýlu, rozvoj komunitnej starostlivosti o duševne chorých - programy zamerané na podporu všetkých vekových skupín, s akcentáciou na podporu zachovania duševného zdravia detí a adolescentov a integráciu duševne chorých do komunity.
Cieľom verejnej výzvy je zabezpečiť transparentnosť pri poskytnutí dotácií Ministerstva zdravotníctva Slovenskej republiky (t.j. finančných prostriedkov z verejných zdrojov, zo štátneho rozpočtu) prihláseným žiadateľom.
4. Formulár žiadosti v elektronickej podobe:
a) ŽIADOSŤ O POSKYTNUTIE DOTÁCIE ŽIADATEĽOVI, KTORÝM JE FYZICKÁ OSOBA – PODNIKATEĽ - príloha č. 2 tejto verejnej výzvy,
b) ŽIADOSŤ O POSKYTNUTIE DOTÁCIE ŽIADATEĽOVI, KTORÝM JE FYZICKÁ OSOBA – NEPODNIKATEĽ - príloha č. 3 tejto verejnej výzvy,
c) ŽIADOSŤ O POSKYTNUTIE DOTÁCIE ŽIADATEĽOVI, KTORÝM JE PRÁVNICKÁ OSOBA – príloha č. 4 tejto verejnej výzvy,
d) PROJEKT: ŠTRUKTUROVANÝ ROZPOČET - príloha č. 5 tejto verejnej výzvy.
5. Podmienky poskytnutia dotácie:
I. žiadosť o poskytnutie dotácie - uverejnená v prílohe č. 2 až 4 tejto verejnej výzvy,
II. povinné prílohy (podľa zákona o dotáciách a zákona o rozpočtových pravidlách):
b) štruktúrovaný rozpočet projektu - uverejnený v prílohe č. 5 tejto verejnej výzvy,
c) doklad o zriadení alebo založení žiadateľa, ak je žiadateľom právnická osoba (zakladateľská listina, štatút organizácie, zriaďovacia listina, spoločenská zmluva, písomná zmluva o zriadení právnickej osoby),
d) doklad o zabezpečení financovania projektu z iných zdrojov (vlastné zdroje sa preukazujú originálom čestného vyhlásenia, že žiadateľ poskytne v prípade podpory projektu 5% z celkových nákladov na projekt a iné zdroje sa preukazujú napr. písomným záväzkom/prísľubom tretej strany - iný sponzor, mesto, obec, že poskytne na konkrétny projekt a konkrétnu aktivitu z neho, konkrétnu finančnú čiastku),
e) čestné vyhlásenie žiadateľa, že má vysporiadané finančné vzťahy so štátnym rozpočtom,
f) potvrdenie príslušného konkurzného súdu, že voči žiadateľovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh
na vyhlásenie konkurzu pre nedostatok majetku,
g) potvrdenie miestne príslušného správcu dane, že žiadateľ nemá daňové nedoplatky,
h) čestné vyhlásenie žiadateľa, že voči nemu nie je vedený výkon rozhodnutia,
i) potvrdenie príslušného inšpektorátu práce, že žiadateľ neporušil v predchádzajúcich troch rokoch zákaz nelegálneho zamestnávania podľa osobitného predpisu,
j) potvrdenie Sociálnej poisťovne a každej zdravotnej poisťovne (Union zdravotná poisťovňa, a. s., DÔVERA zdravotná poisťovňa, a. s., Všeobecná zdravotná poisťovňa, a. s.), že žiadateľ nemá evidované nedoplatky poistného na zdravotné poistenie, sociálne poistenie a príspevky na starobné dôchodkové sporenie,
k) údaje potrebné na vyžiadanie výpisu z registra trestov – podľa zákona o registri trestov § 10, ods. 4, písm. a) a písm. b),
l) doklad, že žiadateľ je zapísaný v registri partnerov verejného sektora, ak ide o žiadateľa, ktorý má povinnosť zapisovať sa do registra partnerov verejného sektora
(zákon č. 315/2016 Z. z. o registri partnerov verejného sektora a o zmene a doplnení niektorých zákonov).
Prílohy k žiadosti o poskytnutie dotácie podľa bodu 5, ods. II. písm. f) a h) tejto verejnej výzvy sa nevzťahujú na žiadateľa, ktorý je subjektom verejnej správy.
Prílohy k žiadosti o poskytnutie dotácie podľa bodu 5, ods. II. písm. f) a j) tejto verejnej výzvy preukazuje len žiadateľ, ktorým je právnická osoba a fyzická osoba – podnikateľ.
a) na úhradu záväzkov žiadateľa z predchádzajúcich rozpočtových rokov,
c) na úhradu miezd, platov, služobných príjmov a ich náhrad a ostatných osobných vyrovnaní; to neplatí, ak je žiadateľom Slovenský Červený kríž (do 50 % celkovej sumy dotácie),
d) žiadateľovi, ktorý bol právoplatne odsúdený za trestný čin proti majetku alebo za iný úmyselný trestný čin.
6. Disponibilný objem zdrojov na danú výzvu:
Objem finančných prostriedkov alokovaných pre poskytnutie dotácií na podporu duševného zdravia v rozpočtovom roku 2019 je 100 000,00 eur. Za nasledovné obdobie sa plánuje 100 000,00 eur/rok.
7. Najvyššia a najnižšia výška jednej dotácie:
8. Spôsob odstraňovania formálnych nedostatkov žiadostí:
9. Spôsob predloženia žiadosti o poskytnutie dotácie:
Žiadosť o poskytnutie dotácie, spolu s predpísanými prílohami žiadateľ predkladá poštou alebo osobne. Lehota na predkladanie žiadostí o poskytnutie dotácie začína plynúť dňom zverejnenia verejnej výzvy a končí dňom uvedeným vo výzve na ukončenie predkladania žiadostí. Ak žiadateľ predkladá žiadosť o poskytnutie dotácie poštou, rozhoduje dátum uvedený na poštovej podacej pečiatke na obálke žiadosti. Obálky alebo balíky doručené a zaregistrované podateľňou Ministerstva zdravotníctva Slovenskej republiky (ďalej len „ministerstvo“)
po termíne nebudú hodnotené vôbec a budú vrátené organizácii, ktorá žiadosť o poskytnutie dotácie odoslala. Podateľňa ministerstva prijíma poštu od pondelka až do štvrtka od 8.00 do 15.00 hod., v piatok od 8.00 do 14.00 hod., prízemie, číslo dverí 5.
„Verejná výzva - Podpora duševného zdravia pre rok 2019“.
10. Termín na vyhodnotenie žiadostí o poskytnutie dotácie je najneskôr do 20.06.2019.
11. Vyhodnotenie žiadostí o poskytnutie dotácie:
12. Zloženie komisie:
a) Štatút Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie z 29. júna 2012, uverejnený vo Vestníku Ministerstva zdravotníctva Slovenskej republiky z 29. júna 2012, ročník 60, čiastka 17 – 19, tvorí prílohu č. 8 tejto verejnej výzvy.
b) Dodatok č. 1 k Štatútu Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie z 19. júna 2015, uverejnený vo Vestníku Ministerstva zdravotníctva Slovenskej republiky z 19. júna 2015, ročník 63,
čiastka 4 – 5, tvorí príloh č. 9 tejto verejnej výzvy.
c) Dodatok č. 2 k Štatútu Komisie Ministerstva zdravotníctva Slovenskej republiky
na vyhodnocovanie žiadosti o poskytnutie dotácie z 13. augusta 2015, uverejnený
vo Vestníku Ministerstva zdravotníctva Slovenskej republiky z 13. augusta 2015, ročník 63, čiastka 8 – 9, tvorí prílohu č. 10 tejto verejnej výzvy.
13. Zoznam všetkých schválených žiadostí vrátane dátumu ich schválenia, účelu a výšky žiadanej a poskytnutej dotácie a identifikácie konečného prijímateľa dotácie:
Zoznam schválených žiadostí o poskytnutie dotácie bude uverejnený po ich schválení ministerkou zdravotníctva na webovom sídle ministerstva, v časti Projekty a výzvy – Národné programy zdravia – Vyhodnotenie žiadosti o dotácie, ktorá je umiestnenená v ľavej časti webovej stránky
14. Zoznam všetkých neschválených žiadostí, vrátane dátumu a dôvodu ich neschválenia:
Zoznam neschválených žiadostí o poskytnutie dotácie a dôvod ich neschválenia bude uverejnený po ich neschválení ministerkou zdravotníctva na webovom sídle ministerstva. v časti Projekty a výzvy – Národné programy zdravia – Vyhodnotenie žiadosti o dotácie, ktorá je umiestnená v ľavej časti webovej stránky.
15. Často kladené otázky súvisiace s dotáciami:
16. Návrh zmluvy o poskytnutí dotácie:
A. Prílohy - 11
Výnos Ministerstva zdravotníctva Slovenskej republiky z 22. júna 2015, ktorým sa ustanovujú kritériá a postup na vyhodnocovanie žiadostí
o poskytnutie dotácie.
VZOR ŽIADOSŤ O POSKYTNUTIE DOTÁCIE ŽIADATEĽOVI, KTORÝM JE
VZOR ŽIADOSŤ O POSKYTNUTIE DOTÁCIE ŽIADATEĽOVI, KTORÝM
JE PRÁVNICKÁ OSOBA
„Návrh“ Zmluva č. ......... /2019 o poskytnutí dotácie z rozpočtovej kapitoly Ministerstva zdravotníctva Slovenskej republiky v oblasti „Podpora duševného zdravia“ pre rok 2019 uzatvorená podľa § 2 ods. 1 písm. b) zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov a § 51 zákona č. 40/1964 Zb. Občianskeho zákonníka (ďalej len „zmluva“)
Kompletný materiál na stiahnutie: zip docx rtf pdf

References: § 2
 § 4
 § 5
 § 10
 § 2
 § 51